OpenLLM-France/wikimedia huggingface dataset:
# Sestao Sport

Sestao Sport Kluba Sestaoko futbol taldea zen. 1916an sortua, arazo ekonomikoak zirela eta desagertu zen 1996ko udan, 80 urte pasa ondoren. 17 denboraldi egin zituen Bigarren Mailan. Desagertu zenean Sestao River Club taldea sortu zen.

## Historia
### Sorrera

Sestao Sport Club 1916an sortu zen. Hasieran, Erregional Mailan aritu zen baina Gerra Zibilaren ondoren Bigarren Mailako bost multzoetako batean kokatu zuten urtebetez. Bere multzoan laugarren egin bazuen ere berrantolaketa baten ondorioz hirugarren mailara itzuli zen.

### Bigarren mailan

Bigarren Mailako lehen aroa 1954ean hasi zuen eta emaitza aipagarririk izan ez zuen arren zazpi urtez egon zen bertan harik eta 1961ean eitsi zen arte. 1955ean Bigarren mailarako igoera hau gertatu zenean Buenos Airesko River Plate Europa mailan bira bat egiten ari zen eta kontinente guztia txunditu zuen. Haren indarra hartu nahian zaleek "River" deitu zioten taldeari.
1977an sortuberria zen Bigarren B Mailara igo zen eta 80. hamarkadaren hasieran emaitza txukunak lortu zituen. 1985ean txapelduna izan zen eta bigarren mailara itzuli zen. Hantxe 8 denboraldi eman zituen. 1986-87 denboraldian igotzekotan zegoen Javier Irureta entrenatzailea zela baina azkenean 6. postuarekin konformatu behar izan zuen. Hurrengo urtean, Errege Kopako Real Madriden aurkako partidan, Hugo Sanchez madrildarrak botilakada bat jaso zuen eta Las Llanas estadioak bi partida zigorra izan zuen.

### Elkarte anonimoa

1991-92 denboraldian, Sestao kirol elakrte anonimoa bihurtu zen. Hurrengo urtean, Bigarren B Mailara jaitsi eta arazo ekonomikoak izan zituen. 1995ean, berriro igo baina urtebete baino ez zuen eman Bigarren Mailan eta 1996an arazo ekonomikoak zirela eta kluba desagertu zen.

### Sestao River Club

Sestao Sport desagertu zenean, Sestao River Club sortu zuten, River ezizenaz baliatuz.

## Uniformea

* Lehenengoa: Zamarra berde-beltza eta praka beltzak.
* Bigarrena: Zamarra txuria eta praka berdeak.

## Futbol Zelaia

* Izena: Las Llanas Futbol Zelaia.
* Helbidea: Las Llanas zumarkalea, z/g - Sestao
* Telefono: 94 496 07 29
* Irekiera: 1923
* Edukiera: 8.905 ikuslea
* Neurriak: 103 x 65 metro

## Jokalari eta entrenatzaile ezagunak

* Ernesto Valverde
* Jose Luis Mendilibar
* Javi Gonzalez
* Alberto Albistegi
* Hermenegildo Elizes
* Javier Irureta
* Blas Ziarreta
* Andoni Aspiazu
* Iñaki Villarejo
* Kali Garrido
* Jesús María Bastida

## Datuak

* Denboraldiak Lehenengo Mailan: 0
* Denboraldiak Bigarren Mailan: 17
* Denboraldiak Bigarren B Mailan: 10
* Denboraldiak Hirugarren Mailan: 30

## Palmaresa

* Bigarren B Mailako Ligako Kopa (1): 1985.
* Hirugarren Maila (1): 1954.
* Espainiar Federakuntzako Kopa
* Sestao Udala Saria
* Bizkaia Kopa
* Euskadi Kopa
* La Sardina Saria
* Barakaldo Saria

## Ikus, gainera

* Sestao Sport eta River taldeen ibilbide historikoa

## Kanpo estekak

* Datuak: Q1032444
# Shame (2011ko filma)

Shame (euskaraz Lotsa) 2011ko Steve McQueen ingeles zinema zuzendariak zuzendutako drama filma bat da. Michael Fassbender, Carey Mulligan, James Badge Dale eta Nicole Beharie aktoreek antzeztu zuten.
2011ko irailaren 4an Veneziako Zinemaldian estreinatu zen.

## Argumentua

Oharra: Atal honek istorio osoa edo amaiera argitzen du.
Brandon Sullivan (Michael Fassbender) New Yorken bizi eta lan egiten duen irlandar jatorriko 30 urtetako estatubatuar gizasemea da. Brandonek sexu-zalekeria du, uneoro sexu harremanen bila dabil: ordenagailuan pornografia ikusi, emagalduak kontratatu, tabernetan nahiz metroan larrua jotzeko emakumeekin elkartu, eta, azkenean, sexu zalekeria areagotzearekin batera, homosexualen topagune batean ere sartuko da. Halako batean, bere arreba (Carey Mulligan) agertuko zaio etxean; bikotekideekin harreman gatazkatsuak izan ohi dituen oreka gutxiko neska gaztea da, eta, beste behin ere, anaia nagusiarengana joan da, laguntza eta egun batzuetarako bizileku bila. Brandonek guztiarekin apurtzea erabakiko du, arreba bere sexu zalekeriaz ohartzean: etxean gordea duen pornografia guztia zaborrontzira bota eta bere lankide den Mariannekin (Nicole Beharie) harreman serio bat izaten saiatuko da.

## Aktoreak

* Michael Fassbender: Brandon Sullivan
* Carey Mulligan: Sissy Sullivan
* James Badge Dale: David
* Nicole Beharie: Marianne

## Kanpo estekak

* Shame filmaren IMDBko fitxa irakurgai (Ingelesez)
* Filmaren webgunea (Ingelesez)
* Datuak: Q909445
# Shamil Bortxaxvili

Shamil Bortxaxvili (Pankisi Gorge (Georgia), 1995eko ekainaren 9a) Georgian sortutako judo borrokalari austriarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), brontzezko domina lortu zuen (Matthias Casse belgikarrarekin partekaturik) ≤81 kg-ko gizonezkoen kategorian, Takanori Nagase japoniarrarekin (urrezkoa) eta Saeid Mollaei mongoliarrarekin (zilarrezkoa) galduz.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | ≤81 kg, gizonezkoa |

## Erreferentziak

* ↑ «Shamil Borchashvili» JudoInside.com-en 2021-11-03an begiratua (Ingelesez)
* ↑ «Shamil Borchashvili» olympedia.org 2021-11-03an begiratua(Ingelesez)
* ↑ «Shamil Borchashvili» Olympics.com 2021-11-03an begiratua (Gaztelaniaz)
* ↑ "Judoa, ≤81 kg, emaitzak 2020" olympedia.org (Ingelesez)
* Datuak: Q106600814
* Multimedia: Shamil Borchashvili / Q106600814
# Shammer

Shammer (irlanderaz An Seamar Bán) Irlandako udalerri bat da, Mayo konderrian dagoena. Berez, Kilkelly udalerriaren alboan dagoen herri txiki bat da.

## Kanpo estekak

* Datuak: Q3776000
# Shamisen

Shamisen (japonieraz: 三味線) Japoniar musika-instrumentua, lautearen antzekoa da. Trasterik gabeko gider luzea du, hiru hari, larakoak aldeetara jarriak, eta kaxa karratua, katu-larruz estalia aurretik eta atzetik. XVI. mendean Japonian sartu zen San-shien txinatar lautetik eratorria da. Oso erabilia da Japoniako herri-musikan, kantuei laguntzeko, eta Kabuki teatroko orkestran. Plektro luze batez jotzen da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q241337
* Multimedia: Shamisen / Q241337
# Shamli barrutia

Shamli barrutia Indiako barruti bat da, Saharanpur dibisioan, Uttar Pradesh estatuan. 1.274.815 biztanle ditu 1.063 kilometro koadrotan.

## Mugakideak

Honako barrutiekin egiten du muga:
Muzaffarnagar barrutia

## Ikus, gainera

* Uttar Pradesh

## Kanpo estekak

* Datuak: Q2999938
* Multimedia: Shamli district / Q2999938
# Shambles Square (Manchester)

Shambles Square, Ingalaterrako Manchester hirian dagoen plaxa bat da. 1999an sortua izan zen, The Old Wellington Inn eta Sinclair's Oyster Bar tabernen inguruan.
XXI. mendean euskal futboltadeek Manchester Uniteden aurka Old Trafford estadioan beren partiduak jokatu aurreko zaletuen bilgunea izan da: Errealekoak 2013ko urriaren 23an eta 2022ko irailaren 8an, eta Athletic Cluba 2012ko martxoaren 8an.
* Datuak: Q3481300
* Multimedia: Shambles Square, Manchester / Q3481300
# Shameless (estatubatuar telesaila)

Shameless (euskaraz Lotsagabe), AEBetako komedia-drama telesail bat da. Paul Abbott ingeles gidoilari eta ekoizlearen izenburu berdineko britainiar telesailean oinarritua dago. 2011ko urtarrilaren 9an Showtime katean estreinatu zen, eta William H. Macy aktorea protagonista nagusia da.

## Argumentua

Oharra: Atal honek istorio osoa edo amaiera argitzen du.
Gallagher estatubatuar familia disfuntzionalaren gorabeherak azaltzen dira, familiaburua teorikoki Frank Gallagher (William H. Macy) aita da, aita ezkongabe eta alkoholikoa, bere sei seme-alaba buruargi, basati eta independienteak hezitzen gutxi saiatzen dena. Izan ere, familia aurrera ateratzeko benetako arduraduna Fiona da (Emmy Rossum), ama papera eginez adina baina lehen heldutu den alaba kementsua.

## Aktoreak
### Nagusiak

* William H. Macy: Frank Gallagher.
* Emmy Rossum: Fiona Gallagher.
* Jeremy Allen White: Phillip «Lip» Gallagher.
* Ethan Cutkosky: Carl Gallagher.
* Shanola Hampton: Veronica Fisher.
* Steve Howey: Kevin «Kev» Ball, Veronicaren senarra.
* Emma Kenney: Debbie Gallagher.
* Cameron Monaghan: Ian Gallagher.
* Noel Fisher: Mickey Milkovich.
* Emma Greenwell: Mandy Milkovich.
* Joan Cusack: Sheila Jackson.
* Zach McGowan: Jody Silverman (2. denboraldian noizbehinkakoa, 3. denboraldian nagusia).
* Emily Bergl: Samantha «Sammi» Slott (4. denboralditik nagusia).
* Kellen Michael: Chuckie Slott (4. denboralditik noizbehinkakoa).
* Justin Chatwin: Jimmy Lishman, ezizenez «Steve» eta «Jack».
* Isidora Goresther: Svetlana Yevgenivna.

### Bestelakoak

* Laura Slade Wiggins: Karen Jackson (1-2 denboraldiak, 3.ean noizbehinkakoa).
* Brennan Kane Johnson eta Blake Alexander Johnson: Liam Gallagher.
* Chloe Webb: Monica Gallagher.
* Joel Murray: Eddie Jackson.
* Tyler Jacob Moore: Tony Markovitch.
* Jane Levy: Mandy Milkovich (1. denboraldia).
* Pej Vahdat: Kash.
* Marguerite Moreau: Linda.
* Amy Smart: Jasmine.
* Madison Davenport: Ethel.
* Louise Fletcher: Peg Gallagher.
* Elliot Fletcher: Trevor (7. denboraldia).

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q23599
* Multimedia: Shameless US / Q23599
# Shamier Little

Shamier Little (Louisville, 1995eko martxoaren 20a) estatubatuar atleta bat da, bereziki hesi lasterketan lehiatzen dena.
2024ko Udako Olinpiar Jokoetan zilarrezko domina lortu zuen 4 × 400 m errelebo mistoan.
Munduko Atletismo Txapelketan zilarrezko bi domina irabazi zituen, 2015. eta 2023. urteetan, biak 400 m hesidun lasterketan.

## Nazioarteko palmaresa

Olinpiar Jokoak :
| Urtea | Lekua | Domina | Proba |
| 2024 | Paris (Frantzia) | 02 ! | 4 × 400 m mistoa |
| Munduko Txapelketa ||||
| Urtea | Lekua | Domina | Proba |
| 2015 | Pekin (Txina) | 02 ! | 400 m hesidun |
| 2023 | Budapest (Hungaria) | 02 ! | 400 m hesidun |

## Erreferentziak

* ↑ (Ingelesez) «Shamier Little» TeamUsa (web.archive.org) 2022-07-12 (Noiz kontsultatua: 2024-08-14).
* ↑ (Frantsesez) «Shamier Little» Jeux Olympiques Paris 2024.
* ↑ (Ingelesez) «Shamier LITTLE | Profile» World Athletics (Noiz kontsultatua: 2024-08-14).

## Ikus, gainera

* Atletismoa 2024ko Udako Olinpiar Jokoetan

## Kanpo estekak

* (Ingelesez) World Athletics
* Datuak: Q17058940
* Multimedia: Shamier Little / Q17058940
# Somonino udalerria

Somonino Poloniako Pomeraniako voivoderriko landa-udalerri bat da, Kartuzy barrutian kokatuta. 112,11 km²ko azalera du eta 2017ko datuen arabera 10409 biztanle zituen.

## Kanpo estekak

* Udalaren webgunea
* Datuak: Q1900156
ieaPomeraniako voivoderriko udalerriak :
# Somontano de Barbastro

Somontano de Barbastro (Semontano de Balbastro aragoieraz) Aragoiko (Espainia) eskualdea da, Huescako probintziaren erdialdean dagoena hain zuzen ere.
2007an ia 24.000 pertsona bizi ziren bertan. Barbastro bera da hiriburua.

## Mugakideak

Iparraldean Sobrarbe eta Alto Gallego, hegoaldean Monegros, ekialdean Ribagortza, La Litera eta Cinca Medio eta mendebaldean Hoya de Huesca mugakide ditu.

## Udalerriak

Abiego, Adahuesca, Alquezar, Azara, Azlor, Barbastro, Barbuñales, Berbegal, Bierge, Castejon del Puente, Castillazuelo, Colungo, Estada, Estadilla, El Grado, Hoz y Costean, Ilche, Laluenga, Laperdiguera, Lascellas-Ponzano, Naval, Olvena, Peralta de Alcofea, Peraltilla, Pozan de Vero, Salas Altas, Salas Bajas, Santa Maria de Dulcis eta Torres de Alcanadre.

## Aragoiera

Eskualdean hegoaldeko aragoierazko hiztunak (semontanés) bizi dira.

## Ardoa

Eskualdean, Somontanoko jatorrizko izendapenarekin ardoak egiten dituzte.

## Kanpo estekak

* (Gaztelaniaz) Somontano eskualdeko gida turistikoa
* Datuak: Q1367756
* Multimedia: Somontano de Barbastro / Q1367756
# Somolinos

Somolinos Guadalajarako udalerria da, Sierra norte de Guadalajara eskualdean dagoena.
2009ko urtarrilaren 1eko erroldaren arabera 36 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1656299
* Multimedia: Somolinos / Q1656299
# Somonauk (Illinois)

Somonauk Illinoiseko herri bat da. DeKalb konderrian kokatua dago. 2010ean 1.893 biztanle zituen, 6,25 kilometro koadrotan banatuta.

## Ikus, gainera

* DeKalb konderria

## Kanpo estekak

* Datuak: Q1944217
* Multimedia: Somonauk, Illinois / Q1944217
# Somon Makhmadbekov

Somon Makhmadbekov (Irkutsk, 1999ko martxoaren 24a) tajik judo borrokalari bat da.
Udako Olinpiar Jokoetan bi bider parte hartu zuen 2020. eta 2024. urteetan, eta brontzezko domina lortu zuen Parisen, 2024an, -81 kg kategorian.
Domina bat irabazi zuen 2024ko Munduko Judo Txapelketan, eta hiru domina Asiako Judo Txapelketan, 2021. eta 2024. urteen artean. 2022ko Asiako Jokoetan urrezko domina lortu zuen.

## Nazioarteko palmaresa

Olinpiar Jokoak :
| Urtea | Lekua | Domina | Kategoria |
| 2024 | Paris | 03 ! | –81 kg |
| Munduko Txapelketa ||||
| Urtea | Lekua | Domina | Kategoria |
| 2024 | Abu Dhabi | 03 ! | –81 kg |
| Asiako Jokoak ||||
| Urtea | Lekua | Domina | Kategoria |
| 2022 | Hangzhou | 01 ! | –81 kg |
| Asiako Txapelketa ||||
| Urtea | Lekua | Domina | Kategoria |
| 2021 | Biskek | 02 ! | –73 kg |
| 2022 | Astana | 03 ! | –81 kg |
| 2024 | Hong Kong | 03 ! | –81 kg |

## Erreferentziak

* ↑ (Ingelesez) «Somon Makhmadbekov - Olympic Games Facts and Results» Olympian Database (web.archive.org) 2024-07-31 (Noiz kontsultatua: 2024-08-11).
* 1 2 (Frantsesez) «Somon Makhmadbekov» Jeux Olympiques Paris 2024.
* ↑ (Ingelesez) «Somon Makhmadbekov (Judo) : Prize list and results» TheSports.org (web.archive.org) 2023-03-04 (Noiz kontsultatua: 2024-08-11).
* ↑ (Ingelesez) «Somon Makhmadbekov Judoka» JudoInside (web.archive.org) 2024-07-30 (Noiz kontsultatua: 2024-08-11).

## Ikus, gainera

* Judoa 2024ko Udako Olinpiar Jokoetan

## Kanpo estekak

(Ingelesez) Somon Makhmadbekov International Judo Federation
* Datuak: Q76281359
# Somontín

Somontin (Somontín gaztelaniaz), Almeriako udalerria da. 2009ko urtarrilaren 1eko erroldaren arabera 529 biztanle bizi dira bertan.

## Ikus, gainera

* Almeriako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1628474
* Multimedia: Somontín / Q1628474
# Somorrostro

Somorrostro izan daiteke:
* Somorrostro Harana, Bizkaiko harana.
* Muskiz udalerriko izen tradizionala:
** Somorrostro Haraneko Hiru Kontzejuak
** Somorrostro Haraneko Lau Kontzejuak
* Somorrostro (muinoa), Santanderko muinoa;
* Somorrostro (kanoiontzia), Espainiako Itsas Armadako itsasontzi mota;
* Somorrostro (Bartzelona), Bartzelonako txabola-auzoa.
# Somoko hondartza

Somoko hondartza, Espainiako Kantabria autonomia erkidegoko Somo parrokian dagoen hondartza bat da, Ribamontán al Mar udalerrian.
# Somontano

Somontano Huescako ardo-Jatorrizko Izendapena da, kalitate finekoa. Barnean 4400 hektarea ditu, Barbastro erdigunea dutenak. Iparraldean Sobrarbe eta Ribagortza, mendebaldean Hoya de Huesca, hegoaldean Monegros eta ekialdean La Litera eskualdeak ditu.

## Erreferentziak

* ↑ Webgune ofiziala

## Kanpo estekak

* Datuak: Q1938017
* Multimedia: Somontano (DO) / Q1938017
# Somonauk udalerria, DeKalb konderria (Illinois)

Somonauk udalerria Ameriketako Estatu Batuetako Illinois estatuko udalerri bat da, DeKalb konderrian. Azken zentsuaren arabera 2.006 biztanle zituen, 19.33 milia karratu (50.1 km$^2$) eremuan.

## Ekonomia

2020ko zentsuaren arabera, Somonauk udalerrian 786 etxebizitza zeuden. Per capita diru-sarrerak 35.866 estatubatuar dolar ziren.

## Kanpo estekak

* Datuak: Q7560501
# Sherman (Maine)

Sherman Ameriketako Estatu Batuetako inkorporatutako herri bat da. Aroostook konderrian dago, Maine estatuan. 815 biztanle ditu, 40,53 kilometro koadroko azaleran banatuta.

## Ikus, gainera

* Aroostook konderrian

## Kanpo estekak

* Datuak: Q3448167
* Multimedia: Sherman, Maine / Q3448167
# Sherman (New York)

Sherman New York estatuko herri bat da. Chautauqua konderrian kokatua dago. 2010ean 730 biztanle zituen, 2,21 kilometro koadrotan banatuta.

## Ikus, gainera

* Chautauqua konderria

## Kanpo estekak

* Datuak: Q10976903
* Multimedia: Sherman (town), New York / Q10976903
# Sherlock Holmesen Itzulera

Sherlock Holmesen Itzulera, ingelesez The Return of Sherlock Holmes, Arthur Conan Doyle eskoziar idazlearen Sherlock Holmes detektibeari buruzko kontakizun laburren bilduma bat da. 1905ean argitaratu zen.
Aurrez, Doylek detektibe ospetsua Sherlock Holmesen Oroitzapenak (1894) bildumaren Amaierako Arazoa kontakizunean Suitzako Richenbacheko ur-jauzietan Moriarty irakaslearekin izandako borrokaldian hiltzea erabaki zuen, baina irakurle eta zaletuen kexa ugarien ondorioz berpiztera derrigortua izan zen, horregatik bilduma honetako kontakizunak idatzi zituen.

## Kontakizunak

* "Hustutako etxearen abentura"
* "Norwoodeko eraikitzailearen abentura"
* "Dantzarien abentura"
* "Txirrindulari bakartiaren abentura"
* "Priory ikastetxearen abentura"
* "Peter Beltzaren abentura"
* "Charles Augustus Milvertonen abentura"
* "Sei Napoleonen abentura"
* "Hiru ikasleen abentura"
* "Urrezko betaurrekoen abentura"
* "Hiru laurden desagertuaren abentura"
* "Abbey Grangeko abentura"
* "Bigarren orbanaren abentura"

## Kanpo estekak

* Datuak: Q725752
* Multimedia: The Return of Sherlock Holmes / Q725752
# Sherman (Connecticut)

Sherman Connecticuteko herri bat da. Fairfield konderrian kokatua dago. 2010ean 3.581 biztanle zituen, 56,46 kilometro koadrotan banatuta.

## Ikus, gainera

* Fairfield konderria

## Kanpo estekak

* Datuak: Q2446125
* Multimedia: Sherman, Connecticut / Q2446125
# Sherman (Hego Dakota)

Sherman Ameriketako Estatu Batuetako inkorporatutako herri bat da. Minnehaha konderrian kokatuta dago, Hego Dakota estatuan. 81 biztanle ditu, 0,668062 kilometro koadroko azaleran banatuta.

## Ikus, gainera

* Minnehaha konderrian

## Kanpo estekak

* Datuak: Q2440851
# Sherman (Illinois)

Sherman Illinoiseko herri bat da. Sangamon konderrian kokatua dago. 2010ean 4.148 biztanle zituen, 8,25 kilometro koadrotan banatuta.

## Ikus, gainera

* Sangamon konderria

## Kanpo estekak

* Datuak: Q2352501
# Sherlock Holmesen Oroitzapenak

Sherlock Holmesen memoriak, ingelesez The Memoirs of Sherlock Holmes, Arthur Conan Doyle eskoziar idazlearen Sherlock Holmes detektibeari buruzko kontakizun laburren bilduma bat da. 1893an argitaratu zen.
Berez, Doylek Sherlock Holmesen azken liburua izateko asmoz idatzi zuen, "Azken problema" azken kontakizunean Sherlock Holmesen heriotza ematen baita. Baina garaiko Sherlock Holmesen zaletu eta irakurle askoren kexen ondorioz, Baskervilletarren zakurra (1901) eleberria idatzi eta Sherlock Holmesen Itzulera (1903-1904) kontakizun laburren bilduman detektibe ospetsua berpiztu eta kontakizun labur eta liburu gehiago idaztera bultzarazi zuten.
Liburu hau euskaraz argitaratu du Igela argitaletxeak 2021ean, Sherlock Holmesen memoriak izenburupean, Aitor Blanco Leozek euskaratua.

## Kontakizunak

* "Silver Blaze"
* "Kartoizko kutxa" (kontakizun hau estatubatuar argitalpenetan Bere Azken Agurra bilduman argitaratua dago)
* "Aurpegi horia"
* "Burtsako agentearen bulegaria"
* "Gloria Scott"
* "Musgravetarren erritua"
* "Reigateko misterioa"
* "Gizon konkortua"
* "Paziente egoiliarra"
* "Interprete greziarra"
* "Itsas ituna"
* "Azken problema"

## Kanpo estekak

* Datuak: Q860831
* Multimedia: The Memoirs of Sherlock Holmes / Q860831
# Sherman (Mississippi)

Sherman Mississippiko herri bat da. Lee konderrian kokatua dago. 2010ean 650 biztanle zituen, 4,5 kilometro koadrotan banatuta.

## Ikus, gainera

* Lee konderria

## Kanpo estekak

* Datuak: Q2301134
* Multimedia: Sherman, Mississippi / Q2301134
# Sherman (Texas)

Sherman Texasko hiri bat da. Grayson konderrian kokatua dago. 2010ean 38.521 biztanle zituen, 107,19 kilometro koadrotan banatuta.

## Ikus, gainera

* Grayson konderria

## Kanpo estekak

* Datuak: Q982379
* Multimedia: Sherman, Texas / Q982379
# Seán Lemass

Seán Francis Lemass (irlanderaz Seán Proinsias Lemass; 1899ko uztailaren 15a - 1971ko maiatzaren 11) XX. mendeko irlandar politikari eragingarrienetakoa izan zen. 1959 eta 1966 urte artean Irlandako Errepublikaren Taoiseacha (gobernu burua) izan zen.
1916ko Bazko Altxamenduan, Irlandar Independentzia Gerran eta ondorengo Irlandako Gerra Zibilan ere esku hartu zuen. Dáil Éireannen (irlandar behe ganbera) Sinn Féin alderdia ordezkatuz diputatu gisa (Teachta Dála) aukeratua izan zen eta 1969ko bere jubilazioa arte kargu honetarako hainbat aldiz berraukeratua izan zen. 1926an Fianna Fáil alderdiko kide sortzaileetako bat izan zen, Fianna Fáilen jarraieko gobernuetan Merkatal Ministari eta Intendentzia Ministari ere izan zen.
Lemass guztien iritziz Irlanda modernoaren arkitekto nagusienetakotzat jotzen da. Irlandar industriaren garapenean burututako lanarengatik oroitua da, bai eta Irlandako Errepublika eta Ipar Irlandaren arteko loturak sendotzearen aldeko bere jarrerarengatik ere.
* Datuak: Q467680
* Multimedia: Seán Lemass / Q467680
# Seán McGinley

Seán McGinley edo Seán Mac Fhionnghaile (1952, Gaoth Dobhair, Donegalgo konderria – 2009ko azaroaren 1a, Gaoth Dobhair, Donegalgo konderria) irlandar aktore bat izan zen. Irlanderazko TG4 telebista kateko C.U. Burn eta Gleann Ceo telesailetan antzeztu zuen, baita Raidió na Gaeltachta irratiko Cois Cuan komedia irratsaioan ere.
Irlandan azken hamarkadetan burututako filma garrantzitsu ugaritan bigarren mailako pertsonaien antzezpen ugari burutu izan ditu: horien artean The Field (1990), Braveheart (1995), The General edota The Wind That Shakes the Barley.
Bere emazteak Theresa izena zuen, bikoteak bi alaba eta bi seme izan zituelarik. Bi urteko borrokaren ondoren, 2009ko azaroaren 1an minbiziaren ondorioz zendu zen. Hiletak Gaoth Dobhair udalerriko Brinalack auzoan dagoen Saint Columba elizan ospatu ziren.

## Kanpo estekak

* Seán McGinley aktoreari buruzko IMDBko fitxa ikusgai (Ingelesez)
* Datuak: Q2905763
# Seán Keane (abeslaria)

Seán Keane (Caherlistrane, Galwayko konderria, Irlanda, 1961eko abuztuaren 24a) irlandar musikari eta abeslaria da, bere ezaugarri nagusia bere sean-nós erako ahotsa da. De Dannan zeltiar musika taldeko Dolores Keane abeslari ospetsuaren neba da.
Euskal Herrian zuzeneko musika emanaldiak sarritan eskaini izan ohi izan ditu.

## Diskografia

* All Heart No Roses - 1994
* Turn A Phrase - 1996
* No Stranger - 1998
* The Man That I Am - 2000
* Seansongs - 2002
* Portrait - The Best Of Sean Keane - 2003
* You Got Gold - 2006
* An Irish Scattering - 2008

## Kanpo estekak

* Seán Keane abeslariaren webgune ofiziala (Ingelesez)
* Biografia (Ingelesez)
* Datuak: Q7459542
# Seán MacBride

Seán MacBride (Paris, 1904ko urtarrilaren 26a - Dublin, 1988ko urtarrilaren 15a) irlandar politikaria izan zen. Zuzenbide-ikasketak egin zituen Dublingo Unibertsitatean. Clann na Poblachta (Alderdi Errepublikar Erradikala) sortu zuen, Fianna Fáil taldetik bereizirik (1946). 1948ko hauteskundeen ondoren zenbait kargu izan zituen: Kanpo Arazoetarako ministro (1948-1951), ELGAko Kontseiluko lehendakariorde (1948-1951) eta Amnesty International erakundeko lehendakari (1970). 1974an NBEren komisario izan zen Namibian. Urte berean, 1974an, Bakearen Nobel Saria eman zioten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Irlandarrak

## Kanpo estekak

* Datuak: Q244395
* Multimedia: Seán MacBride / Q244395